section_heading: Radnja
paragraph_text: Kazimirov prijatelj iz djetinjstva, Teodor "Teo" Friščić, prava mu je suprotnost. On je visok, naočit, snalažljiv i uspješan mladi odvjetnik kojemu je uvijek u životu sve išlo od ruke i koji je Kazu uvijek čuvao kao mlađega brata. Međutim, već na početku prve epizode njegova se sreća mijenja. Nakon nekoliko godina braka, žena Barbara ga je izbacila iz stana. Iako je uglavnom ozbiljan i pokušava na situaciju gledati "pravno", ima običaj histerizirati ili se ponašati čudno kada je pod stresom. U četvrtoj sezoni se zapošljava u tajnoj agenciji i dobiva sina Beru s Adrijanom.